cyanic-selkie/wikianc huggingface dataset:
พระบาทสมเด็จพระพุทธเลิศหล้านภาลัย
พระนาม
หลังพระบาทสมเด็จพระพุทธยอดฟ้าจุฬาโลกมหาราชเสด็จสวรรคต เจ้าฟ้ากรมหลวงอิศรสุนทรได้สืบทอดบัลลังก์ในทันทีพร้อมด้วยพระนามชั่วคราวว่า สมเด็จพระเจ้าอยู่หัว กรมพระราชวังบวรสถานมงคล ซึ่งต่อมาได้กลายเป็นราชประเพณีว่าพระมหากษัตริย์ที่ยังไม่ได้ผ่านพิธีพระบรมราชาภิเษกจะได้รับพระอิสริยยศชั่วคราวเป็น สมเด็จพระเจ้าอยู่หัว แทน พระบาทสมเด็จพระเจ้าอยู่หัว
พระบาทสมเด็จพระพุทธเลิศหล้านภาลัยมีพระนามเต็มเมื่อทรงรับการบรมราชาภิเษกแล้วว่า พระบาทสมเด็จพระบรมราชาธิราชรามาธิบดี ศรีสินทรบรมมหาจักรพรรดิราชาธิบดินทร์ ธรณินทราธิราช รัตนากาศภาสกรวงศ์ องค์ปรมาธิเบศ ตรีภูวเนตรวรนายก ดิลกรัตนราชชาติอาชาวศรัย สมุทัยดโรมนต์ สากลจักรวาฬาธิเบนทร สุริเยนทราธิบดินทร์ หริหรินทรา ธาดาธิบดี ศรีวิบูลยคุณอกนิษฐ ฤทธิราเมศวรมหันต บรมธรรมิกราชาธิราชเดโชชัย พรหมเทพาดิเทพนฤบดินทร์ ภูมิทรปรมาธิเบศ โลกเชษฐวิสุทธิ รัตนมกุฎประกาศ คตามหาพุทธางกูรบรมบพิตร พระพุทธเจ้าอยู่หัว ซึ่งเหมือนกับพระปรมาภิไธยพระบาทสมเด็จพระพุทธยอดฟ้าจุฬาโลกมหาราชทุกตัวอักษร เนื่องจากในเวลานั้น ยังไม่มีธรรมเนียม ที่จะต้องมีพระปรมาภิไธยแตกต่างกันในแต่ละพระองค์
ในพระราชกำหนด สักเลข ขานพระนามว่า พระบาทสมเด็จพระบรมธรรมิกราชา นราธิบดี ศรีสุริยวงษ์ องคราเมศวรราช บรมนารถบรมบพิตรพระพุทธเจ้าอยู่หัว
ต่อมาพระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ ให้ออกพระนามรัชกาลที่ 2 ว่าพระบาทสมเด็จพระพุทธเลิศหล้าสุลาลัย ตามนามของพระพุทธรูปที่ทรงโปรดให้สร้างอุทิศถวาย และต่อมาพระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้เปลี่ยนสร้อยพระนามเป็น "นภาลัย" และเฉลิมพระปรมาภิไธยใหม่เป็น พระบาทสมเด็จพระบรมราชพงษเชษฐ มเหศวรสุนทร ไตรเสวตรคชาดิศรมหาสวามินทร์ สยารัษฎินทรวโรดม บรมจักรพรรดิราช พิลาศธาดาราชาธิราช บรมนารถบพิตร พระพุทธเลิศหล้านภาไลย
ต่อมาวันที่ 11 พฤศจิกายน พ.ศ. 2459 พระบาทสมเด็จพระมงกุฎเกล้าเจ้าอยู่หัวโปรดให้เฉลิมพระปรมาภิไธยอย่างสังเขปเป็น พระบาทสมเด็จพระรามาธิบดีศรีสินทรมหาอิศรสุนทร พระพุทธเลิศหล้านภาไลย
ก่อนครองราชย์
พระบาทสมเด็จพระพุทธเลิศหล้านภาลัย มีพระนามเดิมว่า ฉิม เป็นพระราชโอรสพระองค์ใหญ่ในพระบาทสมเด็จพระพุทธยอดฟ้าจุฬาโลกมหาราช (ขณะทรงมีบรรดาศักดิ์เป็นหลวงยกรบัตรเมืองราชบุรี) ประสูติแต่ท่านผู้หญิงนาค (ภายหลังเฉลิมพระนามเป็นสมเด็จพระอมรินทราบรมราชินี) เมื่อเจริญพระชนม์ได้ทรงศึกษาในสำนักพระพนรัตน์ (ทองอยู่) วัดบางว้าใหญ่ และได้ติดตามสมเด็จพระบรมชนกนาถไปในการสงครามทุกครั้ง
ในปี พ.ศ. 2349 เมื่อสมเด็จพระบรมชนกนาถปราบดาภิเษกแล้ว จึงได้รับสถาปนาเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร ถึงวันอาทิตย์ ขึ้น 7 ค่ำ เดือน 4 ปีขาล พ.ศ. 2449 (นับแบบปัจจุบันเป็นวันที่ 15 มีนาคม พ.ศ. 2350) จึงได้รับอุปราชาภิเษกเป็นกรมพระราชวังบวรสถานมงคล
ครองราชย์
เมื่อพระบาทสมเด็จพระพุทธยอดฟ้าจุฬาโลกมหาราชประชวรพระโสภะอยู่ 3 ปีก็เสด็จสวรรคต ในวันที่ 7 กันยายน พ.ศ. 2352 ขณะมีพระชนมพรรษาได้ 73 พรรษา นับเวลาในการเสด็จครองราชย์ได้นานถึง 27 ปี สมเด็จพระบรมโอรสาธิราชกรมพระราชวังบวรสถานมงคลจึงได้สำเร็จราชการแผ่นดินต่อมา เมื่อจัดการพระบรมศพเสร็จแล้ว พระบรมวงศานุวงศ์ขุนนางและพระราชาคณะจึงกราบบังคมทูลเชิญเสด็จขึ้นผ่านพิภพ
ต่อมาวันที่ 10 กันยายน พบหนังสือฟ้องว่าเจ้าฟ้ากรมขุนกระษัตรานุชิตกับพวกร่วมกันคิดการขบถ ไต่สวนแล้วโปรดให้ประหารชีวิตทั้งหมดในวันที่ 13 กันยายน
การพระราชพิธีบรมราชาภิเษกจัดขึ้นในวันที่ 17 กันยายน พ.ศ. 2352 โดยย้ายมาทำพิธีที่หมู่พระที่นั่งจักรพรรดิพิมาน เนื่องจากพระที่นั่งดุสิตมหาปราสาทซึ่งสร้างขึ้นแทนพระที่นั่งอมรินทราภิเษกมหาปราสาทอันเป็นสถานที่ทำพิธีปราบดาภิเษกของพระบาทสมเด็จพระพุทธยอดฟ้าจุฬาโลกมหาราชนั้นใช้เป็นสถานที่ประดิษฐานพระบรมศพพระบาทสมเด็จพระพุทธยอดฟ้าจุฬาโลกมหาราชอยู่ ในรัชกาลต่อ ๆ มาจึงใช้หมู่พระที่นั่งจักรพรรดิพิมานเป็นสถานที่จัดการพระราชพิธีบรมราชาภิเษกและใช้พระที่นั่งดุสิตมหาปราสาทเป็นสถานที่ตั้งพระบรมศพ หลังจากเสร็จพระราชพิธีบรมราชาภิเษก พระองค์จึงเสด็จเลียบพระนครโดยกระบวนพยุหยาตราตามโบราณราชประเพณี
พระปรีชาสามารถ
พระบาทสมเด็จพระพุทธเลิศหล้านภาลัยทรงพระปรีชาสามารถในศิลปกรรมด้านต่างๆ หลายสาขา ดังจะขอยกตัวอย่างต่อไปนี้
ด้านกวีนิพนธ์
ในรัชสมัยของพระบาทสมเด็จพระพุทธเลิศหล้านภาลัย ได้รับการยกย่องว่า เป็นยุคทองของวรรณคดีสมัยหนึ่งเลยทีเดียว ด้านกาพย์กลอนเจริญสูงสุด จนมีคำกล่าวว่า "ในรัชกาลที่ 2 นั้น ใครเป็นกวีก็เป็นคนโปรด" กวีที่มีชื่อเสียงนอกจากพระองค์เองแล้ว ยังมีกรมหมื่นเจษฎาบดินทร์ (รัชกาลที่ 3) สมเด็จพระมหาสมณเจ้า กรมพระปรมานุชิตชิโนรส สุนทรภู่ พระยาตรัง และนายนรินทรธิเบศร์ (อิน) เป็นต้น พระองค์มีพระราชนิพนธ์ที่เป็นบทกลอนมากมาย ทรงเป็นยอดกวีด้านการแต่งบทละครทั้งละครในและละครนอก มีหลายเรื่องที่มีอยู่เดิมและทรงนำมาแต่งใหม่เพื่อให้ใช้ในการแสดงได้ เช่น รามเกียรติ์ อุณรุท และอิเหนา โดยเรื่องอิเหนานี้ เรื่องเดิมมีความยาวมาก ได้ทรงพระราชนิพนธ์ใหม่ตั้งแต่ต้นจนจบ เป็นเรื่องยาวที่สุดของพระองค์ วรรณคดีสโมสรในรัชกาลที่ 6 ได้ยกย่องให้เป็นยอดบทละครรำที่แต่งดี ยอดเยี่ยมทั้งเนื้อความ ทำนองกลอนและกระบวนการเล่นทั้งร้องและรำ นอกจากนี้ยังมีละครนอกอื่น ๆ เช่น ไกรทอง สังข์ทอง ไชยเชษฐ์ หลวิชัยคาวี มณีพิชัย สังข์ศิลป์ชัย ได้ทรงเลือกเอาของเก่ามาทรงพระราชนิพนธ์ขึ้นใหม่บางตอน และยังทรงพระราชนิพนธ์บทพากย์โขนอีกหลายชุด เช่น ชุดนางลอย ชุดนาคบาศ และชุดพรหมาสตร์ ซึ่งล้วนมีความไพเราะซาบซึ้งเป็นอมตะใช้แสดงมาจนทุกวันนี้
ด้านประติมากรรม
นอกจากจะทรงส่งเสริมงานช่างด้านหล่อพระพุทธรูปแล้ว พระบาทสมเด็จพระพุทธเลิศหล้านภาลัยยังได้ทรงพระราชอุตสาหะปั้นหุ่นพระพักตร์ของพระพุทธธรรมมิศรราชโลกธาตุดิลก พระประธานในพระอุโบสถวัดอรุณราชวรารามราชวรมหาวิหาร อันเป็นพระพุทธรูปที่สำคัญยิ่งองค์หนึ่งของไทยด้วยพระองค์เอง ซึ่งลักษณะและทรวดทรงของพระพุทธรูปองค์นี้เป็นแบบอย่างที่ประดิษฐ์คิดค้นขึ้นใหม่ในรัชกาลที่ 2 นี้เอง ส่วนด้านการช่างฝีมือและการแกะสลักลวดลายในรัชกาลของพระองค์ได้มีความเจริญก้าวหน้าไปอย่างมาก และพระองค์เองก็ทรงเป็นช่างทั้งการปั้นและการแกะสลักที่เชี่ยวชาญยิ่งพระองค์หนึ่งอย่างยากที่จะหาผู้ใดทัดเทียมได้ นอกจากฝีพระหัตถ์ในการปั้นพระพักตร์พระพุทธธรรมิศรราชโลกธาตุดิลกแล้ว ยังทรงแกะสลักบานประตูพระวิหารพระศรีศากยมุนี วัดสุทัศนเทพวรารามราชวรมหาวิหาร คู่หน้าด้วยพระองค์เองร่วมกับกรมหมื่นจิตรภักดี และทรงแกะหน้าหุ่นหน้าพระใหญ่และพระน้อยที่ทำจากไม้รักคู่หนึ่งที่เรียกว่าพระยารักใหญ่ และพระยารักน้อยไว้ด้วย
พระมเหสี พระราชโอรส พระราชธิดา
พระบาทสมเด็จพระพุทธเลิศหล้านภาลัยมีพระราชโอรสพระราชธิดารวมทั้งสิ้น 73 พระองค์ โดยประสูติเมื่อครั้งยังดำรงพระอิสริยยศเป็นสมเด็จเจ้าฟ้ากรมหลวงอิศรสุนทร 47 พระองค์ ประสูติเมื่อดำรงพระอิสริยยศเป็นกรมพระราชวังบวรสถานมงคล 4 พระองค์ และประสูติภายหลังบรมราชาภิเษกแล้ว 22 พระองค์
ลำดับประวัติศาสตร์เหตุการณ์สำคัญ
หลังบรมราชาภิเษก ได้โปรดให้ตั้งพระราชพิธีอุปราชาภิเศกสถาปนาพระเกียรติยศสมเด็จพระอนุชาธิราช เจ้าฟ้ากรมหลวงเสนานุรักษ์ พระบัณฑูรน้อยในรัชกาลที่ 1 ขึ้นเป็นกรมพระราชวังบวรสถานมงคลตั้งแต่วันที่ 29 กันยายน พ.ศ. 2352 ต่อมาวันจันทร์ที่ 1 ตุลาคม พ.ศ. 2353 จึงสถาปนาพระเกียรติยศสมเด็จพระบรมราชชนนีพันปีหลวงเป็นสมเด็จกรมพระอมรินทรามาตย์
กรุงสยามมีการเปลี่ยนธงประจำชาติ จากธงแดง เป็นธงช้าง มีลักษณะพื้นสีแดง ตรงกลางเป็นวงกลมสีขาว มีรูปช้างเผือกสีขาวภายในวงกลม แต่เมื่อจะใช้ชักเป็นธงบนเรือสินค้า ให้งดวงกลมออกเสีย เหลือแต่รูปช้างเผือกสีขาวเท่านั้น ดังนั้น บันทึกที่พบในต่างประเทศจึงระบุว่ากรุงสยาม ใช้ธงประจำชาติเป็นรูปช้างเผือกสีขาวบนพื้นแดง ดูเรื่อง ธงชาติไทย
พระบรมราชอิสริยยศ
ภายหลังการสวรรคตในรัชกาลที่ 3 ภายหลังการสวรรคตในรัชกาลที่ 4 ภายหลังการสวรรคตในรัชกาลที่ 6 ภายหลังการสวรรคตในรัชกาลที่ 7
โนวีช็อก
โนวีช็อก (Новичо́к, "ผู้มาใหม่", "มือใหม่", "ผู้ฝึกหัด" ) เป็นกลุ่มสารประสาทที่บางส่วนเป็นอาวุธเคมีฐานสอง (binary chemical weapon) สารนี้ถูกพัฒนาที่สถาบันวิจัยเคมีของรัฐ GosNIIOKhT โดยสหภาพโซเวียตและรัสเซียใน ค.ศ. 1971 ถึง 1993  สารโนวีช็อกบางส่วนมีรูปร่างตามอุณหภูมิและความดันมาตรฐานเป็นของแข็ง ในขณะที่บางส่วนเป็นของเหลว กล่าวกันว่ามีความเป็นไปได้ที่ของแข็งจะกระจายไปทั่วบริเวณด้วยการทำให้เป็นผงละเอียด
นักวิทยาศาสตร์ชาวรัสเซียที่พัฒนาสารนี้อ้างว่ามันเป็นสารที่อันตรายที่สุดเท่าที่เคยสร้างมา ซึ่งบางส่วนอาจมีศักยภาพมากกว่าสารวีเอ็กซ์ถึง 5 - 8 เท่า และอีกส่วนมีศักยภาพกว่าโซแมนถึง 10 เท่า นอกจากรัสเซียแล้ว ประเทศอิหร่านยังเป็นประเทศที่ผลิตสารนี้ด้วย
ในคริสต์ศตวรรษที่ 21 โนวีช็อกกลายเป็นที่สนใจของสาธารณชน หลังจากมีการใช้มันเป็นยาพิษทำลายฝ่ายตรงข้ามของรัฐบาลรัสเซีย ซึ่งรวมไปถึงการวางยาพิษพี่น้องสกรีปาลและอีกสองคนที่เอมส์เบอร์รี สหราชอาณาจักร (2018) และอะเลกเซย์ นาวัลนืย (2020) แต่การวางยาพิษพลเรือนด้วยสารนี้เป็นที่รู้จักมาตั้งแต่เร็วสุดใน ค.ศ. 1995
ในเดือนพฤศจิกายน ค.ศ. 2019 ทางองค์การห้ามอาวุธเคมี (OPCW) ซึ่งเป็นผู้จัดทำอนุสัญญาว่าด้วยอาวุธเคมี (CWC) ได้เพิ่มสารโนวีช็อกเข้าไปยัง "รายชื่อสารควบคุม" ของ CWC "โดยเป็นหนึ่งในความเปลี่ยนแปลงครั้งใหญ่ครั้งแรกในอนุสัญญามาตั้งแต่การยอมรับในคริสต์ทศวรรษ 1990" เพื่อตอบสนองต่อการวางยาพิษที่สหราชอาณาจักรใน ค.ศ. 2018
ประเทศไทยใน พ.ศ. 2506
เหตุการณ์ที่เกิดขึ้นใน พ.ศ. 2506 (ค.ศ. 1963) ในประเทศไทย เป็นปีที่ 182 แห่งกรุงรัตนโกสินทร์ และเป็นปีที่ 18 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
โยมิอูริเทเลแคสติงคอร์ปอเรชัน
โยมิอูริเทเลแคสติงคอร์ปอเรชัน (Yomiuri Telecasting Corporation ชื่อสถานี: สถานีโทรทัศน์โยมิอูริ 讀賣テレビ; อักษรย่อ: YTV, ytv) เป็นสถานีโทรทัศน์ที่ตั้งในจังหวัดโอซากะ แพร่ภาพในพื้นที่ภูมิภาคคันไซ ของประเทศญี่ปุ่น เป็นสถานีในเครือข่ายของนิปปอนนิวส์เน็ตเวิร์ก (NNN) และนิปปอนเทเลวิชันเน็ตเวิร์กซิสเตม (NNS) ซึ่งเป็นสถานีเครือข่ายเดียวกันกับ สถานีโทรทัศน์นิปปอน
ดิจิทัล
JOIX-DTV - Yomiuri Digital TV
แอนะล็อก
ยุติการออกอากาศเมื่อวันที่ 24 กรกฎาคม พ.ศ. 2554
JOIX-TV - Yomiuri TV Analog
ซู ปิ่งเทียน
ซู ปิ่งเทียน (29 สิงหาคม ค.ศ. 1989 –) เป็นนักวิ่งระยะสั้นชาวจีน เขาเป็นแชมป์เอเชียและเอเชียนเกมส์
ประวัติ
เขาเกิดในปี ค.ศ. 1989 ในจงซาน มณฑลกวางตุ้ง ในปี ค.ศ. 2009 เขาได้แชมป์กีฬาภูมิภาคเอเชียตะวันออกและเอเชียนอินดอร์เกมส์ ในปี ค.ศ. 2010 เขาได้รับเหรียญทองในการแข่งขันกีฬาเอเชียนเกมส์ ในปี ค.ศ. 2011 เขาเป็นแชมป์เอเชียในประเภท 100 เมตร และได้เหรียญทองแดงจากกีฬามหาวิทยาลัยโลก ในปี ค.ศ. 2012 ซู ปิ่งเทียน ได้ร่วมแข่งขันกีฬากรีฑาในกีฬาโอลิมปิกฤดูร้อน 2012 ในประเภท วิ่งผลัด 4×100 เมตร แต่เขาไม่ได้รับเหรียญรางวัลใดๆ ในปี ค.ศ. 2013 เขาเป็นแชมป์เอเชียในประเภท 100 เมตร อีกครั้ง และ ในปี ค.ศ. 2014 เขาได้รับเหรียญเงินในการแข่งขันกีฬาเอเชี่ยนเกมส์
รีซ ออกซฟอร์ด
รีซ โจเอล ออกซฟอร์ด (Reece Joel Oxford) เกิดเมื่อวันที่ 16 ธันวาคม ค.ศ. 1998 เป็นนักฟุตบอลอาชีพชาวอังกฤษเชื้อสายจาเมกา ตำแหน่งกองหลัง ปัจจุบันเล่นให้กับเอาคส์บวร์ค ด้วยสัญญายืมตัวจากเวสต์แฮม ยูไนเต็ด
ออกซฟอร์ด เป็นนักฟุตบอลที่ถือครองสถิติผู้เล่นอายุน้อยสุดที่ได้ลงเล่นในทีมชุดใหญ่ให้กับเวสต์แฮม ยูไนเต็ด ด้วยวัยเพียง 16 ปี 198 วัน ทำลายสถิติเดิมของ บิลลี วิลเลียมส์ ที่เคยลงสนามให้เวสต์แฮมด้วยอายุ 16 ปี 221 วัน
ก่อนเส้นทางอาชีพ
ออกซฟอร์ดเริ่มเล่นฟุตบอลกับ สโมสรเยาวชนของทอตนัมฮอตสเปอร์ ก่อนที่จะถูกปล่อยตัวในปี 2011 และได้เข้าร่วมกับ เวสต์แฮมยูไนเต็ด รุ่นอายุไม่เกิน 13 ปี ในเวลาต่อมา
ฤดูกาล 2015–16
เมื่อเปิดสนามนัดแรกของฤดูกาล 2015–16 เวสต์แฮมยูไนเต็ด เป็นฝ่ายบุกไปเยือน อาร์เซนอล ที่สนามเอมิเรตส์สเตเดียม ที่เวสต์แฮมยูไนเต็ดเป็นฝ่ายแพ้มาตลอดในช่วงหลัง แต่ครั้งนี้เวสต์แฮมยูไนเต็ดเป็นฝ่ายเอาชนะไปได้ถึง 0-2 ประตู โดยออกซฟอร์ดได้รับคำชมว่าเล่นได้ดี สามารถประกบ เมซุต โอซิล ปีกของอาร์เซนอลจนเล่นไม่ออกตลอดทั้งการแข่งขัน ทั้งที่ออกซฟอร์ดนั้นยังเป็นเพียงนักเรียนระดับชั้นมัธยมศึกษาเท่านั้น
ประเทศไทยใน พ.ศ. 2466
เหตุการณ์ที่เกิดขึ้นใน พ.ศ. 2466 (ค.ศ. 1923) ในประเทศไทย เป็นปีที่ 142 แห่งกรุงรัตนโกสินทร์ และเป็นปีที่ 14 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2465 (1 มกราคม - 31 มีนาคม) และ 2466 (1 เมษายน - 31 ธันวาคม) ในแบบปัจจุบัน
มนุษย์หญ้า
มนุษย์หญ้า หรือ มนุษย์หญ้าโอไฮโอ (Grassman, Ohio Grassman) เป็นสิ่งมีชีวิตลึกลับที่มีผู้อ้างว่าพบเห็นที่รัฐโอไฮโอโดยเฉพาะแถบตะวันออกซึ่งเป็นพื้นที่ที่อุดมไปด้วยป่าไม้ ลักษณะของมนุษย์หญ้าเหมือนกับบิ๊กฟุตหรือแซสแควตช์ในพื้นที่อื่นของสหรัฐอเมริการวมถึงแคนาดา คือ เป็นสัตว์ที่มีรูปร่างใหญ่โตคล้ายมนุษย์ผสมกับลิงใหญ่ เดินตัวตรง มีความสูงถึง 8 ฟุต คอสั้น มีไหล่กว้างมาก ขนเป็นสีดำหรือสีน้ำตาล มีกล้ามเนื้อเยอะมาก มีมือและเท้าใหญ่ เป็นสัตว์หากินในเวลากลางคืน
บันทึกแรกเกี่ยวกับมนุษย์หญ้าเกิดขึ้นเมื่อวันที่ 23 มกราคม ค.ศ. 1869 ที่แกลเลียเคาน์ตี ชายคนหนึ่งขณะเดินเล่นกับลูกสาว จู่ ๆ ก็มีสัตว์ป่าตัวหนึ่งกระโดดใส่ผู้เป็นพ่อ เขาต่อสู้กับสัตว์ตัวนั้นอย่างรุนแรงและเป็นเวลานาน ลูกสาวหยิบก้อนหินขว้างใส่ส่วนหัวมัน ทำให้เขาและลูกสาวหนีออกมาได้ ทั้งคู่เล่าว่า สัตว์ตัวนี้ตัวมหึมา ตาสีแดงก่ำ ลำตัวเต็มไปด้วยขน และมีหนังสือเล่มหนึ่งบรรยายว่า มีสัตว์ร้ายตัวเหมือนลิงใหญ่ ชื่นชอบเลือดมนุษย์สด ๆ โดยเฉพาะเลือดของคนขลาด เรื่องของมนุษย์หญ้านี้กลายเป็นตำนานและเรื่องเล่าขานของโอไฮโอที่พ่อแม่ใช้หลอกลูกว่า อย่าออกไปเล่นไกลบ้าน จะโดนมนุษย์หญ้าจับตัวไป ชื่อ "มนุษย์หญ้า" มาจากการมีคนต่างถิ่นเข้ามาที่นี่และได้พบเห็น เข้าใจผิดว่าเป็นคนที่ใช้หญ้าปกคลุมตัว
ในปี ค.ศ. 1996 ที่เพลสเซนต์ซิตี ผู้หญิงคนหนึ่งขณะนอนหลับอยู่ในบ้านของตัวเองตามลำพัง เวลาประมาณ 22:30 น. สุนัขของเธอก็ส่งเสียงเห่า เธอจึงตื่นขึ้นมาและพบว่าสุนัขมองออกไปที่นอกหน้าต่าง เธอคิดว่าอาจมีใครบุกรุกบ้านของเธอเพราะมีเงาตะคุ่มที่หน้าต่าง แต่เจ้าสิ่งนั้นมันส่งเสียงคำรามเหมือนกับสุนัขของเธอและจากนั้นมันก็เริ่มสูดกลิ่นในอากาศ ในที่สุดเธอก็รวบรวมความกล้าลุกขึ้นจากเตียงเพื่อไปดูให้ชัด ๆ ปรากฏว่าเธอเห็นเป็นสัตว์ขนาดใหญ่ ที่มันหันหัวกลับมาสบตากับเธอ มันมีไหล่กว้าง ดวงตากลมโตคู่ใหญ่ จมูกใหญ่ ปากกว้าง มันเดินหันหลังให้เธอตรงไปที่กระท่อมของเธอนอกบ้าน ด้วยการก้าวเพียงแค่ 5–6 ก้าว
ในวันที่ 30 ธันวาคม ค.ศ. 2006 มีสามีภรรยาคู่หนึ่งขณะเข้าไปเที่ยวในป่าอุทยานแห่งรัฐซอลต์ฟอร์ก ในเวลาเลยเที่ยงคืนมาเล็กน้อย และทั้งคู่กำลังจะขึ้นรถกลับ ขณะที่รอให้กองไฟที่ก่อไว้ดับ ผู้เป็นภรรยาก็สังเกตสัตว์อะไรบางอย่างรูปร่างสูงใหญ่ประมาณ 7–8 ฟุต ที่สันเขาด้านหลังของทั้งคู่ สัตว์ตัวนั้นมีไหล่กว้าง ลำตัวสีดำ เธอจึงร้องบอกสามีและขอไฟฉายเพื่อส่องให้เห็นชัด ๆ ว่าเป็นอะไร แต่มันก็หายไปแล้ว การปรากฏตัวมาอย่างน่ากลัวของสิ่งนี้ทำให้เธอขนลุกและหวาดผวา เธอยืนยันว่าตาของเธอไม่ได้ฝาดและคืนนั้นก็เป็นคืนที่มีแสงสว่างพอทีเดียว
มีผู้ที่เชื่อว่ามนุษย์หญ้ามีจริง และพยายามออกตามหา โดยเชื่อว่าเป็นไปได้ว่าอาจจะอาศัยอยู่ในอุทยานแห่งรัฐซอลต์ฟอร์ก ซึ่งเป็นพื้นที่ป่าผืนใหญ่ มีสัตว์ป่ามากมายอาศัยอยู่ในนั้น มีทั้งแหล่งอาหารและสถานที่ที่ใช้เป็นที่พักจำนวนมาก และยังพบหลักฐานที่เชื่อได้ถึงการมีอยู่ของมนุษย์หญ้า เช่น เมื่อวันที่ 19 กุมภาพันธ์ ค.ศ. 1995 มีการค้นพบรังในป่าของแอครอน ที่เหมือนที่หลบซ่อนหรือใช้เป็นที่หลับนอนที่ทำมาจากกิ่งไม้ใหญ่ และมีกิ่งไม้เล็กเชื่อมระหว่างกลางถักทอกันด้วยความละเอียดและมีเอกลักษณ์ ปกคลุมด้วยหญ้ายาวและวัสดุอื่น ๆ ที่หาได้ในป่า โดยเป็นการทอจากด้านใน รังนี้มีความยาว 10 ฟุต และกว้าง 3 ฟุต ภายในสามารถใช้เป็นที่หลับนอนของผู้ใหญ่ได้อย่างสบาย ๆ ถึง 3 คน โดยไม่น่าจะมีสัตว์หรือสิ่งมีชีวิตใด ๆ แล้วที่จะสร้างรังแบบนี้ เมื่อเข้าไปสำรวจอีกครั้งในพื้นที่เดิมถึง 2 ครั้ง แต่ก็ไม่พบอีกแล้วเนื่องจากสภาพพื้นที่เปลี่ยนไป แต่ก็ได้มีการบันทึกภาพเอาไว้ และเพื่อพิสูจน์ว่าไม่ได้เป็นสิ่งที่สร้างโดยมนุษย์หรือเด็ก ๆ ผู้ค้นพบได้พยายามสร้างรังแบบนี้ขึ้นมาเลียนแบบอีก แต่ปรากฏว่าหลังจากใช้เวลาไปหนึ่งชั่วโมงก็ไม่สำเร็จ ได้เพียงแค่โครง ซึ่งผู้เชี่ยวชาญเรื่องพฤติกรรมของสัตว์หลังจากได้เห็นภาพรังนี้ ให้ข้อมูลว่าสัตว์จำพวกลิงใหญ่อย่างกอริลลาหรืออุรังอุตังที่มีพฤติกรรมสร้างรังลักษณะคล้ายกัน แต่ก็ไม่รู้เหมือนกันว่าจะมีตัวอะไรที่จะสร้างรังได้แบบนี้ รวมถึงมีการค้นพบถ้ำที่มีลักษณะเหมือนถ้ำน้ำแข็งซึ่งเป็นสิ่งก่อสร้าง และมีผู้ที่บันทึกภาพวิดีโอของอะไรบางอย่างสีขาวที่เดินด้วยสองขาหลัง ตัวตรง บนทางเดินที่พื้นเป็นกรวด ในระยะที่ห่างจากผู้บันทึกประมาณ 100 หลา และหายไปในแนวต้นไม้ ในเวลา 18:28 น. ของวันที่ 2 สิงหาคม ค.ศ. 1992 ในพื้นที่ซึ่งเป็นทะเลสาบ ที่ไม่ไกลจากอุทยานแห่งรัฐซอลต์ฟอร์ก หลังจากที่ได้รับรายงานมีผู้พบเห็นมนุษย์หญ้าแถบนั้น ด้วยการเปิดกล้องวิดีโอให้บันทึกไปเรื่อย ๆ เป็นเวลาประมาณหนึ่งชั่วโมง ซึ่งเขาไม่รู้เลยว่าได้บันทึกสิ่งนี้ได้เป็นระยะเวลาถึงหนึ่งปีครึ่ง จนกระทั่งได้รื้อม้วนวิดีโอออกมาดูอีกครั้งด้วยความบังเอิญเพราะต้องการหารูปถ่ายอีกรูปหนึ่งในคืนวันหนึ่ง เขากล่าวว่าเขาแทบตกตะลึงและกรอเทปม้วนนั้นดูซ้ำไปมาเกือบร้อยครั้ง แต่เมื่อมีการนำภาพวิดีโอนั้นเข้าเครื่องขยายเพื่อดูให้ชัด แต่ทว่าภาพที่ได้ก็แตกพร่า เห็นเพียงไม่กี่พิกเซล และสีขาวนั้นอาจจะเกิดจากแสงแดดที่ตกกระทบกับตัวมัน แต่ก็พอเห็นได้ว่ามันเป็นสัตว์รูปร่างใหญ่ แต่เดินด้วยความเร็วและคล่องตัวพอสมควร  และยังมีหลักฐานที่เป็นรูปพิมพ์รอยฝ่ามือที่มีรายละเอียดชัดเจน ที่ถูกหล่อขึ้นเมื่อวันที่ 24 กุมภาพันธ์ ค.ศ. 2002 ที่เบนตันวิลล์ ตอนใต้ของโคลัมบัส เมืองหลวงของโอไฮโอ เมื่อได้ผ่านการตรวจจากผู้เชี่ยวชาญเรื่องรอยมือมนุษย์ รวมถึงรอยมือของสัตว์จำพวกลิง ซึ่งทำงานให้กับกรมตำรวจของโอไฮโอมาเป็นเวลานาน รอยมือนั้นมีรอยพับของฝ่ามือที่เป็นทางยาวไปจดฝ่ามือ ผู้เชี่ยวชาญลงความเห็นว่า นี่เป็นรอยมือของจริง และไม่ใช่รอยมือของมนุษย์จากการพิจารณารอยพับ แกนนิ้วมืออยู่ต่ำมาก และมีความใกล้เคียงกับรอยมือของกอริลลามากกว่าชิมแปนซี เนื่องจากจุดเชื่อมของนิ้วมีความอวบอ้วนและสั้น ขณะที่ชิมแปนซีจะยาว
กีฬายูโดในโอลิมปิกฤดูร้อน 2004
การแข่งขันยูโดในโอลิมปิกฤดูร้อน 2004 เป็นการแข่งขันกีฬายูโดในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 14-20 สิงหาคม พ.ศ. 2547 จัดขึ้นที่สนาม Ano Liossia Olympic Hall ซึ่งการแข่งขันกีฬายูโดครั้งนี้มีการแข่งขันทั้งหมด 17 รายการ คือ ประเภททีมชาย 7 รายการ และประเภททีมหญิง 7 รายการ โดยมีนักกีฬาเข้าร่วมแข่งขัน 368 คน จาก ประเทศ
(โวล.3) เดอะ ซับลิมินอล เวอส
บุคคลที่เกี่ยวข้อง
นักดนตรี
การจัดการ
ประเทศไทยใน พ.ศ. 2465
เหตุการณ์ที่เกิดขึ้นใน พ.ศ. 2465 (ค.ศ. 1922) ในประเทศไทย เป็นปีที่ 141 แห่งกรุงรัตนโกสินทร์ และเป็นปีที่ 13 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2464 (1 มกราคม - 31 มีนาคม) และ 2465 (1 เมษายน - 31 ธันวาคม) ในแบบปัจจุบัน
วัดบางเพ็งใต้
วัดบางเพ็งใต้ เป็นวัดราษฎร์สังกัดคณะสงฆ์มหานิกาย ตั้งอยู่ในแขวงมีนบุรี เขตมีนบุรี กรุงเทพมหานคร วัดอยู่ริมคลองแสนแสบและมีวัดบำเพ็ญเหนืออยู่ฝั่งตรงข้ามโดยมีสะพานเชื่อมต่อ กล่าวกันว่าบริเวณนี้เป็นต้นกำเนิดของบทประพันธ์ แผลเก่า ปัจจุบันจึงเป็นที่ตั้งของตลาดน้ำขวัญ-เรียม มีการจัดกิจกรรมเกี่ยวกับศาสนาและวัฒนธรรม เช่น ตักบาตรพระทางเรือทุกวันเสาร์และอาทิตย์ การทอดผ้าป่าทางน้ำ ไหว้พระที่วัด การแสดงศิลปะวัฒนธรรมไทยต่าง ๆ เป็นต้น พื้นที่วัดในปัจจุบันล้อมไปด้วยหมู่บ้านจัดสรร
วัดบางเพ็งใต้สร้างขึ้นเมื่อปี พ.ศ. 2394 ในปลายรัชสมัยพระบาทสมเด็จพระนั่งเกล้าเจ้าอยู่หัว โดยชาวเวียงจันทน์ที่อพยพมาอยู่บริเวณคลองแสนแสบได้ตั้งชื่อหมู่บ้านนั้นว่า บางเพ็ง และได้ร่วมสร้างวัดบางเพ็งเหนือ (บำเพ็ญเหนือ) ขึ้นทางฝั่งเหนือของคลองก่อน ต่อมาเจ้าอาวาสชื่อ พระครูดำ มีอาการวิกลจริตจึงกลับไปรักษาตัวที่กบินทร์บุรี หมอบอกว่า ถ้ากลับไปเป็นเจ้าอาวาสวัดเดิมจะป่วยหนักกว่าเดิม ชาวบ้านจึงได้สร้างวัดบางเพ็งใต้ขึ้น ได้สร้างอุโบสถเมื่อปี พ.ศ. 2466 ได้รับพระราชทานวิสุงคามสีมาเมื่อวันที่ 14 เมษายน พ.ศ. 2467
ญะบะลุสเซาดะฮ์
ญะบะลุสเซาดะฮ์ (جَبَل ٱلسّوْدَة, ) เป็นยอดเขาในประเทศซาอุดีอาระเบีย ที่อ้างว่ามีความสูง 3,133 m ทำให้เป็นบริเวณที่สูงที่สุดของประเทศซาอุดีอาระเบีย โดยมีหมู่บ้านอัสเซาดะฮ์อยู่ใกล้ ๆ กัน ตัวเมืองมีศูนย์ข้อมูลนักท่องเที่ยวและมีกระเช้าไฟฟ้า ขึ้นไปยังยอดเขา
วัดบางเพ็งใต้
อาคารเสนาสนะในวัดได้แก่ อุโบสถ มีช่อฟ้า หน้าบันมีลวดลายปิดทองติดกระจก ภายในประดิษฐานพระประธาน หน้าตักกว้าง 1 เมตรเศษ มือถือดอกบัว หอสวดมนต์ของวัดเป็นไม้สักทั้งหลัง ภายในพระอุโบสถมีภาพประกอบเขียนด้วยสีน้ำมัน เล่าเรื่องราวพุทธประวัติ ปูชนียวัตถุที่สำคัญอันได้แก่ หลวงพ่อดำ
อีเลียส เรไกโด
อีเลียส เรไกโด (Elias Recaido) เกิดเมื่อ 15 พฤษภาคม พ.ศ. 2513 เป็นนักมวยสากลชาวฟิลิปปินส์ เขาติดทีมชาติฟิลิปปินส์เข้าแข่งขันกีฬาโอลิมปิก พ.ศ. 2539 ในรุ่นฟลายเวท แต่แพ้ไมโกร โรเมโร จากคิวบาในรอบ 8 คน เขาได้เหรียญทองแดงในกีฬาเอเชียนเกมส์ พ.ศ. 2533 และเหรียญทองในรุ่นฟลายเวท ใน เอเชียนเกมส์ พ.ศ. 2537
กีฬาเทเบิลเทนนิสในโอลิมปิกฤดูร้อน 2020 – คู่ผสม
การแข่งขันกีฬาเทเบิลเทนนิสในโอลิมปิกฤดูร้อน 2020 – คู่ผสม เป็น 1 ใน 5 รายการแข่งขันกีฬาเทเบิลเทนนิสในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 24-26 กรกฎาคม พ.ศ. 2564 ที่ศูนย์กีฬาในร่มโตเกียว การแข่งขันรายการคู่ผสมในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 32 คน จาก 16 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งแรกของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2020
อันดับวาง
อันดับวาง ณ เมื่อ 19 กรกฎาคม พ.ศ. 2564
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
เฮอร์เมนเซน บัลโล
เฮอร์เมนเซน บัลโล บัลโล (Hermensen Ballo Ballo) เกิดเมื่อ 26 กุมภาพันธ์ พ.ศ. 2514 เป็นนักมวยสากลสมัครเล่นชาวอินโดนีเซีย ได้เข้าแข่งขันกีฬาโอลิมปิก 2 ครั้งใน พ.ศ. 2539 และ 2543 และได้เหรียญทองแดงกีฬาเอเชียนเกมส์ พ.ศ. 2537 ในรุ่นไลท์ฟลายเวท ส่วนกีฬาเอเชียนเกมส์ พ.ศ. 2541 ได้เหรียญเงินในรุ่นฟลายเวท
ประเทศไทยใน พ.ศ. 2464
เหตุการณ์ที่เกิดขึ้นใน พ.ศ. 2464 (ค.ศ. 1921) ในประเทศไทย เป็นปีที่ 140 แห่งกรุงรัตนโกสินทร์ และเป็นปีที่ 12 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2463 (1 มกราคม - 31 มีนาคม) และ 2464 (1 เมษายน - 31 ธันวาคม) ในแบบปัจจุบัน
หัวใจพบรัก
หัวใจพบรัก (Encounter) เป็นละครโทรทัศน์เกาหลีใต้ในปี ค.ศ. 2018 นำแสดงโดยซง ฮเย-กโย และพัก โบ-ก็อม ออกอากาศทางช่องทีวีเอ็นทุกวันพุธและพฤหัสบดี เวลา 21:30 น. (ตามเวลาท้องถิ่น) ตั้งแต่วันที่ 28 พฤศจิกายน ค.ศ. 2018 ถึง 24 มกราคม ค.ศ. 2019 จำนวน 16 ตอน     เป็นหนึ่งในละครเกาหลีที่มีเรตติงสูงสุดในประวัติศาสตร์เคเบิลทีวี
ในต่างประเทศสามารถรับชมผ่านการสตรีมบนวิวทีวีและวิกิ และจำหน่ายไปยังหลายประเทศในเอเชียตะวันออกเฉียงใต้ เช่นเดียวกับเอ็มเน็ตเจแปน ซึ่งจะออกอากาศในกว่า 100 ประเทศ
เรื่องย่อ
โชคชะตานำพาให้หญิงสาวที่ดูเหมือนจะมีทุกอย่างและชายหนุ่มที่ดูเหมือนจะไม่มีอะไรเลย ตัดสินใจสละชีวิตธรรมดาเพื่ออยู่ร่วมกันชา ซู-ฮย็อน (ซง ฮเย-กโย) ลูกสาวของนักการเมือง ที่ใช้ชีวิตอย่างไร้จุดหมาย เธอใช้ชีวิตตามคำแนะนำจากผู้อื่น เธอแต่งงานกับครอบครัวเศรษฐี และท้ายที่สุดก็หย่าร้าง อดีตแม่สามีของเธอได้วางเงื่อนไขในการหย่าร้างว่าเธอจะต้องเข้าร่วมงานของครอบครัวอยู่เสมอ เช่น งานศพ ฯลฯ เป็นต้น ในทุกครั้งเมื่อถูกเรียก
ต่อมาวันหนึ่งขณะเดินทางไปทำธุรกิจในคิวบา เธอได้พบกับคิม จิน-ฮย็อก (พัก โบ-ก็อม) ชายหนุ่มที่รักอิสระเสรีและหาความสุขจากสิ่งรอบตัวได้ง่าย ๆ พวกเขาใช้เวลาร่วมกัน หลังจากที่พวกเขากลับไปเกาหลีใต้ เขาก็พบเธออีกครั้งในฐานะประธานบริษัทโรงแรมดงฮวา และเขาเป็นเพียงพนักงาน พวกเขาต่างถูกดึงดูดเข้าหากัน แต่โชคชะตาเท่านั้นที่จะตัดสินว่าพวกเขาควรจะได้สมหวังหรือไม่
เพลงประกอบละคร
Part 1
Part 3
Part 4
Part 5
Part 6
Part 7
Part 8
Part 9
ผู้ชม
มีการบันทึกเรตติงผู้ชม 8.7% ทั่วประเทศสำหรับตอนแรกของละคร ทำให้เป็นเรตติงรอบปฐมทัศน์สูงสุดเป็นอันดับสี่ของช่องทีวีเอ็นรองจากเรื่อง เพลย์ลิสต์ชุดกาวน์ 2, จีรีซาน, และสุภาพบุรุษตะวันฉาย
รายชื่ออำเภอและนครของประเทศอินโดนีเซีย
หน่วยการบริหารระดับที่สองของประเทศอินโดนีเซียแบ่งออกเป็นสองประเภทซึ่งมีฐานะเท่าเทียมกัน ได้แก่
รายชื่อ
อำเภอและนครในหน้านี้รวบรวมจากรายงานของสำนักงานสถิติแห่งประเทศอินโดนีเซีย และปรับปรุงตามรายงานข่าวการจัดตั้งจังหวัดปาปัวกลาง จังหวัดปาปัวใต้ และจังหวัดปาปัวที่สูง
ประเทศไทยใน พ.ศ. 2463
เหตุการณ์ที่เกิดขึ้นใน พ.ศ. 2463 (ค.ศ. 1920) ในประเทศไทย เป็นปีที่ 139 แห่งกรุงรัตนโกสินทร์ และเป็นปีที่ 11 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2462 (1 มกราคม - 31 มีนาคม) และ 2463 (1 เมษายน - 31 ธันวาคม) ในแบบปัจจุบัน
นิโนชิมะ
นิโนชิมะ เป็นเกาะในทะเลเซโตะในบริเวณอ่าวฮิโรชิมะ ตัวเกาะตั้งอยู่ห่างจากท่าเรือฮิโรชิมะ ราว 4 กิโลเมตร ใช้เวลาเดินทางโดยเรือเฟอร์รี่ราวครึ่งชั่วโมง เกาะนี้มีพื้นที่ 3.87 ตารางกิโลเมตร และเป็นตั้งของอากิโนะโกฟูจิ ภูเขาที่มีความสูง 278 เมตร ซึ่งชื่อภูเขานี้มีความหมายว่า "ฟูจิน้อยแห่งอากิ"
ปัจจุบัน มีประชากรราว 1,100 คน และ 662 ครัวเรือน อาศัยอยู่บนเกาะแห่งนี้ บนเกาะมีทั้งสำนักงานเขต โรงเรียน สำนักงานไปรษณีย์ เป็นของตนเอง
มาร์ก แอนโทนี บาร์ริกา
มาร์ก แอนโทนี บาร์ริกา (Mark Anthony Barriga) เกิดเมื่อ 11 มิถุนายน พ.ศ. 2536 ที่ดาเวา เดลนอร์เต เป็นนักมวยสากลสมัครเล่นชาวฟิลิปปินส์ เขาติดทีมชาติฟิลิปปินส์เข้าแข่งขันกีฬาโอลิมปิก พ.ศ. 2555 แต่ตกรอบ แพ้ บิร์ซาน ซากีปอฟ จากคาซักสถาน 16-17 และได้เหรียญทองแดงเอเชียนเกมส์ พ.ศ. 2557 ในรุ่นไลท์ฟลายเวท
วัดศาลาเย็น
วัดศาลาเย็น สร้างขึ้นเมื่อ พ.ศ. 2404 และได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2539 เป็นวัดราษฎร์ สังกัดมหานิกาย ตั้งอยู่บ้านหนองโสน หมู่ที่ 3 ตำบลในเมือง อำเภอเมืองนครราชสีมา จังหวัดนครราชสีมา
ประวัติการสร้างวัด ไม่ปรากฏหลักฐานผู้สร้างที่ชัดเจน เข้าใจว่ามีมาตั้งแต่การก่อตั้งค่ายทหารที่บ้านหนองบัว ซึ่งมีกองพันทหารมาตั้งอยู่ สัณนิษฐานว่าประชาชน และข้าราชการทหารร่วมกันสร้างวัดขึ้น พร้อมทั้งได้พัฒนาวัดมาอย่างต่อเนื่องแต่ยังไม่เจริญรุ่งเรืองเท่าที่ควร เพราะวัดอยู่นอกกำแพงเมือง
ต่อมาได้เปลี่ยนชื่อเป็น "วัดไชยมนัส" และพระอาจารย์ปลอด ได้เปลี่ยนกลับมาใช้ชื่อเดิม คือ วัดศาลาเย็น เมื่อปี พ.ศ. 2541
ภาษาตุนจุง
ภาษาตุนจุง (Tunjung language) มีผู้พูด 50,000 คน (พ.ศ. 2551) ในจังหวัดกาลีมันตันตะวันออก จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขาเกรทเตอร์ บารีโต
ประเทศไทยใน พ.ศ. 2462
เหตุการณ์ที่เกิดขึ้นใน พ.ศ. 2462 (ค.ศ. 1919) ในประเทศไทย เป็นปีที่ 138 แห่งกรุงรัตนโกสินทร์ และเป็นปีที่ 10 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2461 (1 มกราคม - 31 มีนาคม) และ 2462 (1 เมษายน - 31 ธันวาคม) ในแบบปัจจุบัน thumb|กองทหารอาสาสยามเข้าร่วมการเดินขบวนฉลองชัยโดย[[ธงชัยกองทหารอาสาสยามในสงครามโลกครั้งที่หนึ่งที่กรุงปารีส ค.ศ. 1919]]
เอมิเรตอิดรีสอะซีร
เอมิเรตอิดรีสอะซีร (Idrisid Emirate of Asir; إمارة عسير الإدريسية) เป็นรัฐที่ตั้งอยู่ในภูมิภาคญิซาน ทางตะวันตกเฉียงใต้ของคาบสมุทรอาหรับ สถาปนาโดยมุฮัมมัด อิบน์ อะลี อัลไอดริสิ หลังก่อกบฏต่อจักรวรรดิออตโตมัน เอมิเรตแห่งนี้ดำรงอยู่จนกระทั่งพระองค์สิ้นพระชนม์ จึงถูกซาอุดีอาระเบียผนวกดินแดนในปี ค.ศ. 1934
ประเทศไทยใน พ.ศ. 2461
เหตุการณ์ที่เกิดขึ้นใน พ.ศ. 2461 (ค.ศ. 1918) ในประเทศไทย เป็นปีที่ 137 แห่งกรุงรัตนโกสินทร์ และเป็นปีที่ 9 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2460 (1 มกราคม - 31 มีนาคม) และ 2461 (1 เมษายน - 31 ธันวาคม) ในแบบปัจจุบัน
เหตุการณ์
พิธีปฐมกรรม เป็นพิธีที่พระมหากษัตริย์ในครั้งโบราณกระทำแก่ผู้ที่เป็นปรปักษ์ พิธีปฐมกรรมครั้งนี้ ทรงใช้น้ำสังข์สัมฤทธิ์ และน้ำพระเต้าประทุมนิมิตร์ ชำระพระบาทล้างมณฑิล  ลงยังไม้ข่มนามให้ตกถึงพสุธา
รายชื่อบุคคลที่ได้รับเสนอชื่อเป็นนายกรัฐมนตรีไทย พ.ศ. 2562
ต่อไปนี้เป็น รายชื่อบุคคลที่พรรคการเมืองจะเสนอให้รัฐสภาพิจารณาแต่งตั้งเป็นนายกรัฐมนตรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ตามที่คณะกรรมการการเลือกตั้งประกาศในวันที่ 11 กุมภาพันธ์ 2562 ทั้งนี้ ไม่รวมพระนาม ทูลกระหม่อมหญิงอุบลรัตนราชกัญญา สิริวัฒนาพรรณวดี ที่ พรรคไทยรักษาชาติเสนอ
กฎหมายกำหนดให้พรรคการเมืองเสนอรายชื่อบุคคลพรรคละไม่เกินสามคนให้รัฐสภาพิจารณาแต่งตั้งเป็นนายกรัฐมนตรี โดยบุคคลดังกล่าวไม่จำเป็นต้องเป็นสมาชิกสภาผู้แทนราษฎร
ท่าอากาศยานพะสิม
ท่าอากาศยานพะสิม เป็นท่าอากาศยานในพะสิม, ประเทศพม่า
แจอ์แฟร์ แชรีฟเอมอมี
แจอ์แฟร์ แชรีฟเอมอมี (17 มิถุนายน พ.ศ. 2455 – 16 มิถุนายน พ.ศ. 2541) เป็นนักการเมืองอิหร่านและนายกรัฐมนตรีอิหร่าน 2 สมัย (สมัยแรกคือใน พ.ศ. 2503–2504 และสมัยที่ 2 คือ พ.ศ. 2521 ในช่วงการปฏิวัติอิหร่าน) และเป็นนักการเมืองในสมัยพระเจ้าชาห์
แชรีฟเอมอมีเกิดเมื่อวันที่ 17 มิถุนายน พ.ศ. 2455 ในเตหะราน ในครอบครัวเคร่งศาสนา พ่อของเขาเป็นมุลละห์ เขาได้เป็นนายกรัฐมนตรีครั้งแรกใน พ.ศ. 2503 และต่อมาเมื่อเกิดการปฏิวัติอิหร่าน เขาเป็นนายกรัฐมนตรีอีกครั้งหนึ่ง อย่างไรก็ตาม เขาลาออกในเดือนพฤศจิกายน พ.ศ. 2521 และให้นายทหารอย่างนายพลโกลอมเรซอ แอซฮอรี เป็นนายกรัฐมนตรีต่อจากเขา
ชาร์เบล มาคลุฟ
ชาร์เบล มาร์คลุฟ (อักษรโรมัน: Charbel Makhlouf หรือ Sharbel Maklouf, O.L.M. ; 8 พฤษภาคม 1828 – 24 ธันวาคม 1898) หรือรู้จักในนาม นักบุญชาร์เบล มาร์คลุฟ (Saint Charbel Makhlouf) เป็นนักบวชในคริสต์จักรมารอไนต์จากประเทศเลบานอน เมื่อยังมีชีวิตอยู่ ท่านมีชื่อเสียงในวงกว้างในแง่ความศักดิ์สิทธิ์ และในคาทอลิกนับถือท่านเป็นนักบุญ
ในบรรดาคริสต์ชนชาวเลบานอน ท่านเป็นที่รู้จักในนาม "สงฆ์อัศจรรย์แห่งเลบานอน" (Miracle Monk of Lebanon) ซึ่งได้มาจากการรักษาอันเป็นปาฏิหารย์ยิ่งอะนเป็นผลจากการสวดภาวนาถึงท่าน โดยเฉพาะอย่างยิ่งหากอธิฐานต่อหน้าร่างของท่าน นอกจากนี้ท่านยังเป็นผู้เชื่อมสามัคคีระหว่างชาวคริสต์และมุสลิมในเลบานอน ร่างของท่านปัจจุบันฝังอยู่ที่อารามเซนต์มารอน
ร่าง
ในปี 1950 และ 1952 ได้มีการเปิดที่ฝังศพของท่าน และพบว่าร่างของท่ายังคงเหมือนเดิม คล้ายคลึงกับชายชราที่นอนหลับไหลเท่านั้น การอัดเทปโทรทัศน์จากปี 1950 เป็นหลักฐานสำคัญถึงสภาพไม่ย่อยสลายของร่างท่าน ถึงแม้ว่าตัวสุสานและที่ฝังศพจะคร่ำครึด้วยสนิมก็ตามที เว็บทางการมีการระบุว่า "ในศตวรรษนี้ [ศตวรรษที่ 20] มีการเปิดหลุมศพของนักบุญสี่ครั้ง ครั้งสุดท้ายคือ 1955" และในแต่ละครั้ง พบว่า "ร่างชุ่มเลือดของท่านยังคงมีความยืดหยุ่นเหมือนท่านยังคงมีชีวิตอยู่" กระทั่งในปี 1976 ในการเปิดหลุมศพได้พบว่าร่างของท่านย่อยสลายไปทั้งหมดแล้ว เหลือแต่เพียงโครงกระดูกเท่านั้น
การยกย่อง
พระสันตะปาปาปอลที่หกเป็นผู้ประกอบพิธียกขึ้นเป็นนักบุญ ในเวลานั้น หัวหน้าสังฆมณฑลเซนต์มารอนประจำสหรัฐ บิชอปฟราซิส ซาเยค (Bishop Francis Zayek, head the U.S. Diocese of St. Maron) ได้เขียนเอกสารตีพิมพ์ชื่อว่า "ดาวดวงใหม่แห่งตะวันออก" (A New Star of the East) ซึ่งซาเยคระบุว่า "นักบุญชาร์เบล เป็นดั้งนักบุญอันโตนีแห่งทะเลทรายองค์ที่สอง, ผู้เป็นกลิ่นหอมของเลบานอน เป็นผู้สารภาพแรกของตะวันออกที่ตะได้รับการยกขึ้นบูชา [หมายถึงการได้รับยกขึ้นเป็นนักบุญของคาทอลิก] ตามขั้นตอนแท้จริงของคริสตจักรคาทอลิก, เกียรติยศแห่งคริสตจักรอารามาอิกอันติโอเชียน (Aramaic Antiochian Church) ของเราทั้งผอง และต้นแบบแห่งจิตวิญญาณและการเริ่มต้นใหม่ ชาร์เบลเป็นดั่งไม้ซีดาร์ [สัญลักษณ์ประจำชาติ] ของเลบานอน ผู้ยืนท่ามกลางบทภาวนานิรันดร์ บนยอดของภูเขา"
ปาฏิหารย์
ในบรรดาปาฏิหารย์มากมายของนักบุญชาร์เบล คริสตจักรเลือกปาฏิหารย์สองประการสำหรับการยกขึ้นเป็นบุญราศี (beatification) และหนึ่งประการสำหรับการยกขึ้นเป็นนักบุญ (canonization) ซึ่งปาฏิหารย์ทั้งสามประการนี้ได้แก่
แผ่นดินไหวในประเทศเม็กซิโก ค.ศ. 2022
'''แผ่นดินไหวในประเทศเม็กซิโก ค.ศ. 2022''' เกิดขึ้นเมื่อวันที่ 19 กันยายน ค.ศ. 2022 ขนาด 7.6-7.7 ในรัฐมิโชอากันและรัฐโกลิมา เวลา 13:05:06 น. ตามเวลาท้องถิ่น แผ่นดินไหวมีความลึก 15.1 กม. (9.4 ไมล์) มีความรุนแรงสูงสุด VII (แรงมาก) ในมาตราเมร์กัลลี สำนักงานธรณีวิทยาของสหรัฐอเมริการายงานว่าศูนย์กลางของแผ่นดินไหวอยู่ห่างจากเมืองแอควิลาไปทางตะวันออกเฉียงใต้ 37 กิโลเมตร (23 ไมล์) มีผู้เสียชีวิต 2 รายและบาดเจ็บอย่างน้อย 35 คนในหลายรัฐ วันที่ 22 กันยายน ค.ศ. 2022 เกิดแผ่นดินไหวตามขนาด 6.8 ทำให้มีผู้เสียชีวิตมากกว่าแผ่นดินไหวหลัก
เมกาคาริโอไซต์
เมกาคาริโอไซท์ (megakaryocyte, แปลว่า เซลล์ที่มีนิวเคลียสใหญ่) คือเซลล์ขนาดใหญ่ในไขกระดูก มีนิวเคลียสที่มีรูปร่างเป็นพู มีหน้าที่สร้างเกล็ดเลือด
แผ่นดินไหวในประเทศเม็กซิโก ค.ศ. 2022
แผ่นดินไหวเกิดขึ้นบังเอิญกับวันครบรอบ 37 ปี แผ่นดินไหวในเม็กซิโกซิตี ค.ศ. 1985 ซึ่งมีผู้เสียชีวิตกว่า 10,000 คน และครบรอบปีที่ห้าของเหตุการณ์ แผ่นดินไหวในรัฐปวยบลา พ.ศ. 2560 ทำให้มีผู้เสียชีวิต 370 คน และมีการรฝึกซ้อมแผ่นดินไหวระดับประเทศหลังเที่ยง ประมาณหนึ่งชั่วโมงก่อนเกิดแผ่นดินไหว
คลื่นสึนามิ
พบสึนามิที่มีความสูงมากที่สุดลูกแรกมาถึงประมาณ 30-40 นาทีหลังจากแผ่นดินไหว สึนามิลูกนี้สามารถตรวจวัดได้จากสถานีวัดระดับน้ำทะเลมันซานิลโล และสถานีซิฮัวตาเนโจ ซึ่งทั้งสองสถานีนี้อยู่ห่างจากจุดกำเนิดแผ่นดินไหวประมาณ 150 - 200 กม. ไปทางตะวันตกเฉียงเหนือและตะวันออกเฉียงใต้ตามลําดับ ต่อมาคลื่นสึนามิสามารถตรวจพบได้ที่สถานีดาร์โด้ ซึ่งห่างจากจุดกำเนิดแผ่นดินไหวประมาณ 450 กม.
รายงานขององค์การบริหารมหาสมุทรและชั้นบรรยากาศแห่งชาติระบุว่า ที่สถานีวัดระดับน้ำทะเลมันซานิลโลสามารถวัดคลื่นลูกแรกได้ประมาณ 30 นาทีหลังจากเกิดแผ่นดินไหวที่ความสูง 34 ซม. แต่ครึ่งชั่วโมงต่อมาคลื่นลูกที่สองที่มีความสูงถึง 1 เมตร ก็สามารถตรวจพบที่สถานีมันซานิลโลเช่นกัน
รถมือสอง
รถมือสอง (อังกฤษ: Used car) เป็นรถที่ผ่านการเป็นเจ้าของมาแล้วมากว่า 1 ครั้ง รถมือสองมีจำหน่ายทั่วไปตาม เต๊นท์รถมือสอง บริษัทรถเช่า แฟรนไซด์ของตัวแทนจำหน่ายรถใหม่ ผู้ขายมักจะมีการรับประกันให้เพิ่มเติมในบางส่วน รวมไปถึงบริการซ่อมบำรุงและอะไหล่ สำหรับการขายรถโดยเจ้าของรถเอง เรียกว่า รถบ้าน ซึ่งต่อมาผู้ขายเต๊นท์รถมักจะใช้คำว่า รถบ้าน แทนรถที่ผ่านการใช้งานเพียงเจ้าของเดียว
ประวัติ
เอ็มไพร์สเตท มอเตอร์ แวกอน เป็นผู้จำหน่ายรถมือสองเป็นครั้งแรก ในปี พ.ศ. 2441
การโอนลอย
การโอนลอยคือ เจ้าของรถได้ตกลงขายรถของตนให้กับผู้ซื้อ โดยมีการลงนามในเอกสารที่เกี่ยวข้องกับการซื้อขายเรียบร้อย เช่น สัญญาซื้อขาย เอกสารการโอน หนังสือมอบอำนาจ ฯลฯ แต่ฝ่ายผู้ซื้อยังไม่ได้ทำการโอนกรรมสิทธิรถยนต์ที่ซื้อนั้นเป็นชื่อตัวเอง ยังใช้เป็นชื่อเจ้าของคนเก่า เพื่อจะลดค่าใช้จ่ายค่าธรรมเนียมในการโอนหลายทอด โดยคนที่จะซื้อต่ออีกทอดเป็นผู้รับผิดชอบในการโอนกรรมสิทธิ์ อย่างไรก็ตามภาระค่าธรรมเนียมก็ยังมักจะตกแก่ เต๊นท์รถ หรือเฟรนไซด์ตัวแทนจำหน่ายรถมือสอง นั้นเองโดยรวมอยู่ในราคาจำหน่ายรถมือสองดังกล่าวแล้วข้างต้น
เอกสารที่เกี่ยวข้องกับการขายรถมือสอง
การซื้อหรือขายรถมือสอง จะมีการซื้อขาย 2 ส่วน ได้แก่ ตัวและ และเอกสารที่เกี่ยวข้องกับตัวรถ รถจะถูกซื้อขายสมบูรณ์ก็ต่อเมื่อ มีการนำรถไปตรวจและโอนที่สถานีนนส่งแล้วเท่านั้น หากการโอนรถไม่สมบูรณ์ หรือ มีเพียงการโอนลอยไว้ ความรับผิดชอบจะตกเป็นของเจ้าของรถคนล่าสุด การซื้อขายรถจึงต้องให้ความสำคัญกับเอกสาร ดังนี้
1. สำเนาบัตรประจำตัวประชาชน (เจ้าของรถ)
2. สมุดคู่มือจดทะเบียน (เล่มสีฟ้า)
6. หนังสือมอบอำนาจ
7. กุญแจสำรอง หรืออุปรกรณ์สำรองต่างๆ
8. สัญญาเช่าซื้อ (กรณีที่รถยังมีไฟแนนซ์)
9. อุปกรณ์เสริมต่างๆ ในรถ
คณะวิทยาศาสตร์ มหาวิทยาลัยสงขลานครินทร์
คณะวิทยาศาสตร์ มหาวิทยาลัยสงขลานครินทร์ (Faculty of Science, Prince of Songkla University) เป็นคณะที่ตั้งในวิทยาเขตหาดใหญ่ จัดการเรียนการสอนวิทยาศาสตร์ระดับอุดมศึกษา เป็นที่รู้จักแห่งหนึ่งในภาคใต้ ทั้งในด้านการเรียนการสอน งานวิจัยและบริการวิชาการ จัดตั้งขึ้นในปี พ.ศ. 2510 ซึ่งเป็นปีเดียวกับการก่อตั้งมหาวิทยาลัยสงขลานครินทร์
ประวัติ
คณะวิทยาศาสตร์ จัดตั้งขึ้นในปีเดียวกับการก่อตั้งมหาวิทยาลัย พร้อมกับคณะวิศวกรรมศาสตร์ และคณะศึกษาศาสตร์ในปี พ.ศ. 2510 เพื่อรับภาระงานสอนรายวิชาพื้นฐานทางด้านวิทยาศาสตร์ให้แก่นักศึกษาคณะวิศวกรรมศาสตร์ และเป็นการเตรียมรับการขยายงานเพื่อก่อตั้งคณะวิทยาศาสตร์ประยุกต์อื่นๆ ของมหาวิทยาลัยในอนาคต โดยมีสำนักงานชั่วคราวที่ตึกคณะวิทยาศาสตร์การแพทย์ มหาวิทยาลัยมหิดล (คณะวิทยาศาสตร์ มหาวิทยาลัยมหิดลในปัจจุบัน) อย่างไรก็ตามคณะวิทยาศาสตร์ยังไม่ได้รับการจัดตั้งอย่างเป็นทางการ จนกระทั่งเมื่อมีพระบรมราชโองการประกาศใช้พระราชบัญญัติมหาวิทยาลัยสงขลานครินทร์ พ.ศ. 2511 เมื่อวันที่ 12 มีนาคม พ.ศ. 2511 และมีประกาศสำนักนายกรัฐมนตรี ว่าด้วยการแบ่งส่วนราชการภายในมหาวิทยาลัย เมื่อวันที่ 8 เมษายน ปีเดียวกัน คณะวิทยาศาสตร์จึงถือวันดังกล่าวเป็นวันสถาปนาคณะอย่างเป็นทางการ และคณะได้จัดตั้งภาควิชาเคมี คณิตศาสตร์ และฟิสิกส์ ขึ้นเป็นสามภาควิชาแรก
พ.ศ. 2512 คณะได้เริ่มรับนักศึกษาของคณะฯเองในสาขาวิชาเคมีและคณิตศาสตร์เป็นรุ่นแรก ในการเรียนการสอนนอกจากจะสอนโดยอาจารย์ของคณะฯ แล้ว ยังได้รับความอนุเคราะห์จากอาจารย์จากคณะวิทยาศาสตร์ มหาวิทยาลัยมหิดลอีกด้วย ในปีเดียวกันนั้นคณะได้ก่อตั้งภาควิชาชีววิทยาขึ้นเป็นภาควิชาที่สี่
ในเดือนตุลาคม พ.ศ. 2515 คณะวิทยาศาสตร์ได้ย้ายจากที่ทำการชั่วคราว มาดำเนินการสอน ณ ศูนย์ศึกษาอรรถกระวีสุนทร ตำบลคอหงส์ อำเภอหาดใหญ่ จังหวัดสงขลา และในปีถัดมาคณะได้จัดตั้งหน่วยงานรวมทางด้านพรีคลินิก 5 หน่วยวิชา ได้แก่ กายวิภาคศาสตร์ จุลชีววิทยา ชีวเคมี เภสัชวิทยา และสรีรวิทยา เพื่อบริการด้านการเรียนการสอนแก่นักศึกษาคณะแพทยศาสตร์ซึ่งเพิ่งได้รับการจัดตั้ง ต่อมาในปี พ.ศ. 2518 คณะได้เปิดรับนักศึกษาเข้าศึกษาในหลักสูตรวิทยาศาสตรบัณฑิต สาขาวิชาฟิสิกส์ เป็นรุ่นแรก ในปีต่อมา คณะได้อนุมัติในการตั้งหน่วยงานทางพรีคลินิกทั้ง 5 หน่วย ขึ้นเป็นภาควิชา พร้อมกันนั้นได้มีการจัดตั้งหน่วยวิชาวิทยาศาสตร์ทั่วไปขึ้น
ด้วยเล็งเห็นถึงความสำคัญทางด้านวิทยาการคอมพิวเตอร์ ในปี พ.ศ. 2529 คณะวิทยาศาสตร์จึงเปิดสอนในหลักสูตรวิทยาศาสตรมหาบัณฑิต สาขาวิชาวิทยาการคอมพิวเตอร์ โดยในขณะนั้น ภาควิชาคณิตศาสตร์ เป็นผู้รับผิดชอบ และในอีกสองปีต่อมา ได้มีการการติดตั้งระบบอินเทอร์เน็ต สำหรับมหาวิทยาลัย โดยใช้ห้อง M101 อาคารคณิตศาสตร์และสถิติ เป็นสถานที่ในการติดตั้งเครื่องแม่ข่าย นับว่าเป็นคณะแรกของประเทศไทยที่มีการติดตั้งระบบนี้ และในอีกห้าปีต่อมาคณะได้เปิดสอนในหลักสูตรวิทยาศาสตรบัณฑิต สาขาวิชาวิทยาการคอมพิวเตอร์
เนื่องด้วยการพัฒนาด้านวิทยาศาสตร์ประยุกต์ คณะวิทยาศาสตร์จึงได้เปิดสอนหลักสูตรสาขาวิชาวิทยาศาสตร์พอลิเมอร์ ในปี พ.ศ. 2534 สาขาวิชาเทคโนโลยีชีวภาพ ในปี พ.ศ. 2536 สาขาวิชาวัสดุศาสตร์ ในปี พ.ศ. 2543 และสาขาเทคโนโลยีสารสนเทศและการสื่อสาร ในปี พ.ศ. 2548 นอกจากนี้ ในปี พ.ศ. 2549 ภาควิชาวิทยาการคอมพิวเตอร์ ได้เริ่มรับนักศึกษาหลักสูตรวิทยาศาสตรบัณฑิต (วิทยาการคอมพิวเตอร์) จากคณะเทคโนโลยีและสิ่งแวดล้อม วิทยาเขตภูเก็ต มาศึกษาที่วิทยาเขตหาดใหญ่ในชั้นปีที่ 3 และ 4 ภาควิชาดังกล่าวจึงเป็นภาควิชาเดียวในมหาวิทยาลัยที่มีนักศึกษาจาก 2 วิทยาเขต เรียนร่วมกัน
ปัจจุบัน คณะวิทยาศาสตร์เปิดสอนระดับปริญญาตรี 12 สาขาวิชา ระดับปริญญาโท 19 สาขาวิชา และระดับปริญญาเอก 11 สาขาวิชา
คณะวิทยาศาสตร์ เป็นศูนย์กลางการศึกษาทางวิทยาศาสตร์ของวิทยาเขตหาดใหญ่ นักศึกษาทุกคณะจะเรียนวิชาทางคณิตศาสตร์ที่อาคารของคณะ และนักศึกษาทุกคณะยกเว้นวิศวกรรมศาสตร์ จะเรียนวิชาพื้นฐานทางคอมพิวเตอร์ที่คณะเช่นเดียวกัน นอกจากนี้ คณะยังให้บริการการเรียนการสอนในรายวิชาด้านวิทยาศาสตร์บริสุทธิ์แก่นักศึกษาคณะวิศวกรรมศาสตร์ แพทยศาสตร์ พยาบาลศาสตร์ เภสัชศาสตร์ ทันตแพทยศาสตร์ ทรัพยากรธรรมชาติ อุตสาหกรรมเกษตร และการแพทย์แผนไทยอีกด้วย
กิจกรรมประชุมเชียร์
จัดขึ้นในช่วงสองสัปดาห์แรกของภาคการศึกษาที่ 1 โดยให้นักศึกษาชั้นปีที่ 1 ทำกิจกรรมที่สอดคล้องกับวัตถุประสงค์ ได้แก่ โดยใช้ห้อง L1 อาคารศูนย์ปาฐกถาประดิษฐ์ เชยจิตร,ลานด้านล่างอาคารศูนย์ปาฐกถาประดิษฐ์ เชยจิตร และสนามวิดยาดินแดง ในการจัดกิจกรรม
สัปดาห์วิทยาศาสตร์แห่งชาติ
จัดขึ้นในช่วงกลางเดือนสิงหาคม ซึ่งตรงกับวันวิทยาศาสตร์แห่งชาติ โดยคณะวิทยาศาสตร์เป็นศูนย์ในการจัดงานของภาคใต้ กิจกรรมภายในงาน ได้แก่
ค่ายอาสาพัฒนาวิทยาศาสตร์เพื่อชนบท
เริ่มจัดครั้งแรกในปี พ.ศ. 2522 โดยจัดขึ้นในช่วงปิดภาคการศึกษาที่ 1 มีวัตถุประสงค์ดังนี้ โดยกิจกรรมหลักของค่ายคือการสร้างสาธารณสมบัติ เช่น อาคาร สื่อการเรียนการสอน สำหรับโรงเรียนที่ขาดแคลน รวมถึงกิจกรรมสัมพันธ์ระหว่างชาวบ้านในชุมชนกับนักศึกษา
ยศทหารกองทัพแดง ค.ศ. 1940–1943
ตารางข้างล่างต่อไปนี้คือข้อมูลเกี่ยวกับยศทหารของกองทัพโซเวียต ระหว่าง ค.ศ. 1940–1943
จุดผ่านแดนถาวรระนอง
ก่อนจัดตั้งจุดผ่านแดน
แต่เดิม การค้าชายแดนระหว่างประเทศไทยและพม่านั้นกระทำผ่านด่านศุลกากรกระบุรี ตั้งอยู่ที่ริมแม่น้ำกระบุรี ตำบลน้ำจืด อำเภอกระบุรี จังหวัดระนอง ตั้งอยู่ตรงข้ามกับอำเภอมะริด ภาคตะนาวศรี ประเทศพม่า โดยดำเนินการมาตั้งแต่ปี พ.ศ. 2470 ในชื่อของด่านตรวจกระบุรี ขึ้นตรงต่อด่านศุลกากรระนอง จากนั้นได้ยกฐานะขึ้นเป็น ด่านศุลกากรกระบุรีเมื่อปี พ.ศ. 2474 โดยดำเนินงานมาจนกระทั่งในปี พ.ศ. 2543 ได้มีการยกเลิกด่านศุลกากรกระบุรี เนื่องจากภารกิจและการค้าขายจุดดังกล่าวลดลง รวมถึงด่านศุลกากรระนองที่มีศัยภาพในการดูแลพื้นที่ครอบคลุมมาถึงบริเวณดังกล่าว
จุดผ่านแดนถาวรถาวรระนอง–เกาะสอง
จุดผ่านแดนถาวรถาวรระนอง–เกาะสอง มีการก่อตั้งและเปิดใช้งานอย่างเป็นทางการครั้งแรกตามประกาศของกระทรวงมหาดไทย เมื่อวันที่ 15 สิงหาคม พ.ศ. 2540 พร้อมกันกับจุดผ่านแดนถาวรด้านจังหวัดเชียงราย และจังหวัดตาก โดยในช่วงแรกเปิดทำการระหว่างเวลา 06.30 - 18.30 น. ต่อมาได้มีการขยายเวลาปิดเปิดการผ่านแดนเป็นระหว่างเวลา 06.30 - 24.00 น. ประกาศในราชกิจจานุเบกษาและบังคับใช้ตั้งแต่วันที่ 23 สิงหาคม พ.ศ. 2543
ต่อมา จังหวัดระนองได้กำหนดจุดตรวจเพิ่มเติมสำหรับใช้ผ่านแดนเพิ่มขึ้นเป็น 3 จุด และแจ้งไปยังกระทรวงมหาดไทยเพื่อขอเปิดจุดตรวจดังกล่าวเมื่อวันที่ 10 กันยายน พ.ศ. 2540 โดยเพิ่มจุดตรวจบริเวณท่าเทียบเรือสะพานปลา และบริเวณปากน้ำระนอง และกำหนดเพิ่มอีก 1 จุดเมื่อวันที่ 5 กุมภาพันธ์ พ.ศ. 2557 คือบริเวณท่าเทียบเรือศุลกากรระนอง ทำให้ปัจจุบัน จุดผ่านแดนถาวรถาวรระนอง–เกาะสอง ประกอบไปด้วยจุดตรวจทางเรือจำนวน 4 แห่ง
การผ่านแดน
จุดผ่านแดนถาวรถาวรระนอง–เกาะสอง เปิดทำการตั้งแต่เวลา 06.30 - 24.00 น. ซึ่งสาเหตุที่เปิดถึงเวลา 24.00 น. นั้นก็เพื่อส่งเสริมการท่องเที่ยวและการค้า  สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือ
กิจกรรม
จุดผ่านแดนถาวรถาวรระนอง–เกาะสอง มีกิจกรรมหลักคือการผ่านแดนสำหรับการท่องเที่ยวในฝั่งเกาะสอง ประเทศพม่าเป็นหลัก และการค้า ทั้งอาหารทะเล และสินค้าอุปโภคบริโภคต่าง ๆ สำหรับสถานที่ท่องเที่ยวยอดนิยมในเมืองเกาะสอง อาทิ จุดชมวิววิกตอเรีย ที่ตั้งของอนุสาวรีย์ จุดกำเนิดแห่งพม่า วัดปิดอร์เอ อนุสาวรีย์พระเจ้าบุเรงนอง และตลาดเกาะสอง
ด่านศุลกากร
จุดผ่านแดนถาวรถาวรระนอง–เกาะสอง และจุดตรวจทั้ง 4 แห่ง อยู่ภายใต้การดูแลของด่านศุลกากรระนอง ตั้งอยู่ที่เลขที่ 90/221 ถนนเฉลิมพระเกียรติ 6 รอบพระชนมพรรษา ตำบลปากน้ำ อำเภอเมือง จังหวัดระนอง
ด่านตรวจคนเข้าเมือง
จุดตรวจปากน้ำระนอง จุดตรวจท่าเทียบเรือศุลกากรระนอง จุดตรวจท่าเทียบเรือบริษัทอันดามันคลับ และจุดตรวจท่าเทียบเรือสะพานปลา อยู่ภายใต้การดูแลรับผิดชอบของตรวจคนเข้าเมืองจังหวัดระนอง
จุดตรวจ
จุดผ่านแดนถาวรระนอง–เกาะสอง ประกอบไปด้วยจุดตรวจต่าง ๆ สำหรับเดินทางผ่านแดนทางน้ำ 4 แห่ง ประกอบไปด้วย
จุดตรวจท่าเทียบเรือสะพานปลาระนอง
สำหรับบริการด้านการตรวจคนเข้าเมืองจุดตรวจท่าเทียบเรือสะพานปลานั้น ประกอบไปด้วยการผ่านแดนเข้าออกประเทศไทยและพม่าโดยใช้เอกสารอย่างใดอย่างหนึ่ง ดังนี้
จุดตรวจปากน้ำระนอง
จุดตรวจปากน้ำระนอง ตั้งอยู่ที่ตำบลปากน้ำ อำเภอเมือง จังหวัดระนอง เป็นจุดตรวจที่ตั้งอยู่บนท่าน้ำ บริเวณปากน้ำระนอง โดยได้รับการปรับปรุงอาคารจุดผ่านแดนครั้งล่าสุดเมื่อวันที่ 24 มีนาคม พ.ศ. 2558 ภายใต้งบประมาณ 1,833,000 บาท เพื่อรองรับนักท่องเที่ยวที่ผ่านจุดตรวจดังกล่าวซึ่งมีปริมาณสูง เฉลี่ยปีละประมาณ 1,070,000 คน แทนที่อาคารเดิมที่คับแคบและไม่สะดวก ตั้งอยู่ใกล้เคียงกับจุดตรวจด่านศุลกากรระนอง ซึ่งตั้งอยู่บนท่าน้ำบริเวณปากน้ำระนองเช่นกัน
สำหรับบริการด้านการตรวจคนเข้าเมืองจุดตรวจปากน้ำระนองนั้น ประกอบไปด้วยการผ่านแดนเข้าออกประเทศไทยและพม่าโดยใช้เอกสารอย่างใดอย่างหนึ่ง ดังนี้
ซึ่งเอกสารทั้งสองประเภทนั้นออกให้สำหรับบุคคลสัญชาติไทย และสัญชาติเมียนมา
จุดตรวจท่าเทียบเรืออันดามันคลับ
จุดตรวจท่าเทียบเรือบริษัทอันดามันคลับ (ท่าเรือแกรนด์อันดามัน) ตั้งอยู่ที่ตำบลปากน้ำ อำเภอเมือง จังหวัดระนอง การเดินทางผ่านแดนในจุดนี้จะโดยสารด้วยเรือของบริษัท แกรนด์อันดามัน ซึ่งต้องเดินทางไปเปลี่ยนเรือบริเวณเกาะสน (เกาะตะเทจูน Thahtay Kyun, သူဌေးကျွန်း) ก่อนจะเดินทางเข้ามายังพื้นที่เกาะสองได้ผ่านการว่าจ้างไกด์นำเที่ยวแบบเหมาราคาในการเดินทาง
สำหรับบริการด้านการตรวจคนเข้าเมืองบริเวณจุดตรวจท่าเทียบเรือบริษัทอันดามันคลับนั้น ประกอบไปด้วยการผ่านแดนเข้าออกประเทศไทยและพม่าโดยใช้เอกสารอย่างใดอย่างหนึ่ง ดังนี้
จุดตรวจท่าเทียบเรือศุลกากรระนอง
จุดตรวจท่าเทียบเรือศุลกากรระนอง ตั้งอยู่ที่บ้านเขานางหงส์ ตำบลปากน้ำ อำเภอเมือง จังหวัดระนอง เปิดทำการอย่างเป็นทางการเมื่อวันที่ 10 กุมภาพันธ์ พ.ศ. 2557 เพื่อส่งเสริมด้านการค้าและการท่องเที่ยว โดยใช้งบประมาณในการก่อสร้างประมาณ 85 ล้านบาท ประกอบด้วยท่าเทียบเรือ ความยาว 334 เมตร ความกว้าง 10 เมตร และประภาคารเฉลิมพระเกียรติ 80 พรรษา ความสูง 48.5 เมตร ซึ่งตัวท่ารองรับเรือท่องเที่ยวของเอกชนที่บริการข้ามแดนและท่องเที่ยวไปยังเกาะต่าง ๆ ในฝั่งพม่า และเป็นสำหรับจอดเรือตรวจการณ์ของศุลกากรระนอง
สำหรับบริการด้านการตรวจคนเข้าเมืองบริเวณจุดตรวจท่าเทียบเรือศุลกากรระนองนั้น ประกอบไปด้วยการผ่านแดนเข้าออกประเทศไทยและพม่าโดยใช้เอกสารอย่างใดอย่างหนึ่ง ดังนี้
การเดินทาง
จุดผ่านแดนถาวรระนอง–เกาะสอง ประกอบด้วยจุดตรวจจำนวน 4 แห่ง โดย 3 แห่ง คือ จุดตรวจท่าเทียบเรือสะพานปลาระนอง จุดตรวจท่าเทียบเรืออันดามันคลับ และจุดตรวจท่าเทียบเรือศุลกากรระนอง สามารถเดินทางเข้าไปถึงได้ด้วยรถยนต์และขนส่งมวลชนท้องถิ่น และโดยสารเรือรับจ้างทั้งท้องถิ่นและเอกชนข้ามไปยังฝั่งพม่า และอีก 1 แห่ง คือ จุดตรวจปากน้ำระนอง ที่ตั้งอยู่บริเวณปากน้ำระนอง เข้าถึงได้ด้วยเรือเท่านั้น
สถาปัตยกรรมแบบพระราชนิยมในรัชกาลพระบาทสมเด็จพระนั่งเกล้าเจ้าอยู่หัว
สถาปัตยกรรมแบบพระราชนิยมในรัชกาลพระบาทสมเด็จพระนั่งเกล้าเจ้าอยู่หัว เป็นรูปแบบสถาปัตยกรรมทางพระพุทธศาสนาสร้างขึ้นในช่วงสมัยของ พระบาทสมเด็จพระนั่งเกล้าเจ้าอยู่หัว โดยมีรูปแบบผสมผสานระหว่างศิลปะไทยกับศิลปะจีน มีจุดเด่นตรงที่หลังคาของอุโบสถหรือวิหารในส่วนที่เป็นหน้าบันมีลักษณะเรียบง่าย ตัดส่วนที่เป็นช่อฟ้า ใบระกา หางหงส์ หรือที่เรียกว่าเครื่องบนออกทั้งหมด ด้วยเหตุผลที่ว่าชำรุดเสียหายได้ง่ายและสิ้นเปลืองเวลาในการทำ แต่มีการประดับหน้าบันด้วยกระเบื้องเคลือบเป็นลวดลาย เช่น ดอกไม้ หรือสัตว์ต่าง ๆ ตามแบบจีน เช่นหงส์ หรือมังกรแทน
ตัวอย่างวัดสถาปัตยกรรมพระราชนิยม ได้แก่ วัดราชโอรสารามราชวรวิหาร วัดราชนัดดารามวรวิหาร วัดเทพธิดารามวรวิหาร วัดยานนาวา วัดนางนองวรวิหาร และวัดกัลยาณมิตรวรมหาวิหาร เป็นต้น
ที่มา
สถาปัตยกรรมไทยที่เกี่ยวข้องกับศาสนามีลักษณะเป็นสถาปัตยกรรมไทยประเพณี มีการยึดถือระเบียบรูปแบบอย่างเคร่งครัด การสร้างสถาปัตยกรรมแบบพระราชนิยมในพระบาทสมเด็จพระนั่งเกล้าเจ้าอยู่หัวเกิดขึ้นครั้งแรกประมาณช่วงปลายสมัยพระบาทสมเด็จพระพุทธเลิศหล้านภาลัย ขณะที่พระบาทสมเด็จพระนั่งเกล้าเจ้าอยู่หัวดำรงพระยศเป็นกรมหมื่นเจษฎาบดินทร์ โดยได้สร้างวัดราชโอรสที่มีลักษณะผิดแผกจากอารามทั่วไป มีลักษณะผสมผสานวัฒนธรรมกับวัฒนธรรมต่างชาติโดยเฉพาะจีนอย่างเด่นชัด เป็นการนำแผนผังแบบฮวงจุ้ยจีนเข้ามาใช้เป็นครั้งแรก
เหตุผลอื่นพระบาทสมเด็จพระนั่งเกล้าเจ้าอยู่หัวทรงเห็นว่า อาคารเครื่องไม้ที่สร้างกันมาตามแบบประเพณีมาแต่โบราณ นั้นชำรุดทรุดโทรมเร็วโดยเฉพาะเครื่องหลังคา เช่น ช่อฟ้า หน้าบัน ที่ต้องเปลี่ยนอยู่บ่อยครั้ง จึงทรงเห็นว่าถ้าเปลี่ยนเป็นการก่อสร้างแบบก่ออิฐถือปูนคงจะอยู่ได้นานกว่า รวมถึงการระดมช่างฝีมือไม่เพียงพอโดยเฉพาะการสร้างในรูปแบบประเพณีนิยม ที่ต้องแกะสลักช่อฟ้า หน้าบันคงต้องใช้เวลานาน จึงมีการเกณฑ์ช่างจีนมาช่วยสร้างงาน ดังนั้นรูปแบบของอาคารจึงต้องเปลี่ยนแปลงไปตามความสามารถของช่างจีน เป็นการแก้ปัญหาเรื่องระยะเวลาการก่อสร้าง และความมั่นคงแข็งแรง
นอกจากนั้นการสร้างอารามสำหรับบุคคลชั้นสูง ขุนนางและประชาชน ยังเป็นการแสดงความจงรักภักดีต่อพระมหากษัตริย์ ดังปรากฏใน กลอนเพลงยาวสรรเสริญพระเกียรติพระบาทสมเด็จพระนั่งเกล้าเจ้าอยู่หัว ของหมื่นพรหมสมพัตสร (มี) ดังนี้
ลักษณะ
การจัดผังใช้รูปแบบแผนผังเรียบง่ายแบบไทยประเพณีเช่นเดิม ให้ความสำคัญกับพื้นที่ตัวอุโบสถ วิหารและศาลาการเปรียญในระดับเท่า ๆ กัน หรือใกล้เคียงกัน
อุโบสถและวิหาร
การก่อสร้างนำรูปแบบของจีนเข้ามาประยุกต์กับระบบของไทย คือนำเอาระบบเสาสี่เหลี่ยมแบบศาลเจ้าจีนและการออกแบบรูปทรงหลังคาอุโบสถ (หรือวิหาร) ตามแบบเก๋งจีนมาผสมผสานเข้ากับระบบการก่อสร้างของไทยสมัยก่อนอยุธยาและสมัยอยุธยาตอนต้น ภายนอกล้อมด้วยพาไลมีเสานางเรียงรองรับชายคาปีกนกรอบอาคาร เสามักเป็นเสาสี่เหลี่ยมขนาดใหญ่ ปลายเสาสอบเข้าเล็กน้อย มุมเสามักปาดเหลี่ยม ไม่มีบัวหัวเสา ไม่มีคันทวย ด้านหน้าและด้านหลังอาคารมักทำมุขยื่นออกมา
ส่วนหลังคาประยุกต์ทรงมาจากหลังคาแบบเก๋งจีน หน้าบันเปลี่ยนมาก่อปูนเต็มทั้งผนังด้านหน้าไปยันอกไก่ตามแบบที่เรียกว่า กระเท่เซ แล้วปั้นปูนเป็นลายดอกไม้ ใบไม้ โขดเขา รูปสัตว์ หรือประดับด้วยกระจกสีหรือกระเบื้องเคลือบหลากสี ลวดลายแบบจีนหรือลายจีนผสมลายฝรั่ง หน้าจั่วไม่มีไขราและเครื่องตกแต่ง เช่น ช่อฟ้า ใบระกา และหางหงส์ แต่เปลี่ยนมาใช้ปั้นลมแบบจีนแทน
กลุ่มอาคารประกอบและเจดีย์
กลุ่มอาคารประกอบอย่างซุ้มประตู ศาลาราย มีการตกแต่งประดับอย่างศิลปะจีนที่เด่นชัดมาก เช่น การทำหลังคากระเบื้องเคลือบแบบลอนแบบเก๋งจีน มีการนำลวดลาย สัญลักษณ์มงคลตามคติจีนมาใช้ เช่นหลังคาวิหารพระนั่งวัดราชโอรส ประดับด้วยถะหรือเจดีย์จีน ซุ้มสีมาเป็นสีมาทรงเรือน หรือ ทรงคฤห์ โดยนำเอารูปแบบของอาคารอย่างไทย ผสมอิทธิพลอย่างจีน และอิทธิพลตะวันตก ซุ้มสีมาสร้างด้วยหินแกรนิตหรือหินชนวนมีฐานสูง บริเวณวัดยังประดับด้วยถะหรือเจดีย์แบบจีน
เจดีย์ทรงปรางค์ที่ถือว่าเป็นศิลปะการก่อสร้างที่ได้พัฒนามาถึงจุดสูงสุดในรัชกาลนี้ มีการเพิ่มความสูงของฐาน ส่วนเรือนธาตุมีขนาดเล็กลง ทำให้ช่องคูหาเหลือเพียงซุ้มจระนำ และทำให้ยอดปรางค์เกิดรูปทรงเพรียวลง ตัวอย่างเช่น เช่น ปรางค์คู่หน้าพระอุโบสถ วัดราชโอรสาราม ส่วนพระปรางค์วัดอรุณราชวรารามเป็นสถาปัตยกรรมที่โดดเด่นด้วยขนาดที่ใหญ่โต เป็นเอกลักษณ์ของสิ่งก่อสร้างในสมัยรัชกาลที่ 3 เพื่อต้องการให้เป็นพระมหาธาตุประจำพระนครและให้ชาวต่างชาติที่เดินทางเข้ามาติดต่อและเห็นความยิ่งใหญ่ของกรุงเทพมหานคร
พระพุทธรูป
พระพุทธรูปที่สร้างขึ้นในรัชกาลนี้ แบ่งได้เป็นสองลักษณะคือ พระพุทธรูปทรงเครื่อง ที่สร้างตามคติที่ได้รับความนิยมสืบเนื่องมาแต่สมัยอยุธยาตอนปลาย กับพระพุทธรูปแบบหุ่นที่เป็นพุทธลักษณะใหม่อันเป็นลักษณะร่วมของพระพุทธรูปที่สร้างขึ้นในรัชกาลนี้ คือ นิ้วพระหัตถ์ยาวเสมอ กัน พระวรกายแข็งกระด้าง เมื่อเทียบกับพระพุทธรูปสมัยอื่น พระเนตรมองตรง พระนาสิกคอนข้างเล็กและโด่ง พระโอษฐ์เล็ก เส้นพระโอษฐ์เกือบเป็นเส้นตรงตวัดปลายเพียงเล็กน้อย เสมือนแย้มพระสรวลเพียงเล็กน้อย ที่กล่าวกันว่ามีพระพักตร์อย่างหุ่นเพราะสีพระพักตร์แสดงอาการนิ่งคล้ายหุ่นละคร
จิตรกรรมฝาผนัง
เอกลักษณ์ที่เกิดขึ้นใหม่ในงานจิตรกรรมฝาผนัง คือลักษณะการใช้สีมืดเป็นสีพื้น มีการใช้คู่สีระหว่างสีเขียวกับสีแดงให้โดดเด่นและเป็นคู่สีหลักกับการระบายพื้นด้วนสีมืด รวมถึงการแสดงความสมจริงของส่วนประกอบในฉาก เช่น ต้นไม้ น้ำทะเล ตลอดจนพัฒนาการทางลวดลายที่เกิดจากการประยุกต์ใช้ลวดลายจีนและฝรั่งที่เรียกว่า ลายเทศ หรือแถบคดโค้งคล้ายริ้วผ้าแบบภาพเขียนจีนหรือที่เรียกว่า ลายฮ่อ ที่นิยมใช้แทนเส้นแบ่งฉากในภาพแบบเดิมที่เรียกว่าเส้นสินเทา